CELEX: 32000R2548
Language: bg
Date: 2000-11-02 00:00:00
Title: Регламент (EО) № 2548/2000 на Европейската централна банка от 2 ноември 2000 година относно преходни разпоредби за прилагане на изискването за минимални резерви от страна на Европейската централна банка след въвеждане на еурото в Гърция (ЕЦБ/2000/11)

Важна правна забележка

|

32000R2548

Официален вестник n° L 291 , 18/11/2000 стр. 0028 - 0029 специално чешко издание глава 10 том 001 стр. 259  - 260 специално испанско издание глава 10 том 001 стр. 259  - 260 специално унгарско издание глава 10 том 001 стр. 259  - 260 специално литвийско издание глава 10 том 001 стр. 259  - 260 LV.ES глава 10 том 001 стр. 259  - 260 MT.ES глава 10 том 001 стр. 259  - 260 PL.ES глава 10 том 001 стр. 259  - 260 SK.ES глава 10 том 001 стр. 259  - 260 специално словенско издание глава 10 том 001 стр. 259  - 260

		20001102Регламент (EО) № 2548/2000 на Европейската централна банкаот 2 ноември 2000 годинаотносно преходни разпоредби за прилагане на изискването за минимални резерви от страна на Европейската централна банка след въвеждане на еурото в Гърция(ЕЦБ/2000/11)УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,като взе предвид Устава на Европейската система на централните банки и на Европейската централна банка (наричан по-долу "Уставът"), и по-специално член 19.1 и първото тире на член 47.2 от него, Регламент (ЕО) № 2531/98 на Съвета от 23 ноември 1998 г. относно прилагането на минимални резерви от страна на Европейската централна банка [1] и Регламент (ЕО) № 2532/98 на Съвета от 23 ноември 1998 г. относно правомощията на Европейската централна банка да налага санкции [2],като взе предвид Регламент (ЕО) № 2533/98 на Съвета от 23 ноември 1998 г. относно събирането на статистическа информация от Европейската централна банка [3] (ЕЦБ), и по-специално член 5, параграф 1 и член 6, параграф 4 от него,като взе предвид Регламент (ЕО) № 2818/98 на ЕЦБ от 1 декември 1998 г. за прилагане на изискването за минимални резерви (ЕЦБ/1998/15) [4], изменен с Регламент (ЕО) № 1921/2000 на ЕЦБ [5],като взе предвид Регламент (ЕО) № 2819/98 на ЕЦБ от 1 декември 1998 г. относно консолидирания баланс на сектор "Парично-финансовите институции" (ЕЦБ/1998/16) [6], изменен с Регламент (ЕО) № 1921/2000 на ЕЦБ [7],като взе предвид участието на Генералния съвет на Европейската централна банка,като има предвид, че:(1) Въвеждането на еурото в Гърция, считано от 1 януари 2001 г., налага кредитните институции, разположени в Гърция, и клоновете в Гърция на кредитни институции да се присъединят към системата на минимални резерви на ЕСЦБ от същата дата.(2) Интегрирането на тези образувания в системата на минималните резерви на ЕСЦБ налага приемането на преходни разпоредби, за да се осигури гладко интегриране без създаване на диспропорционална тежест за кредитните институции в участващите държави-членки, включително Гърция.(3) Връзката на член 5 от Устава с член 10 от Договора за създаване на Европейската общност води до задължение за държавите-членки да изготвят и въведат на национално ниво всички подходящи мерки, с цел да се събере статистическата информация, необходима за изпълнението на изискванията на ЕЦБ за статистическа отчетност и своевременната им подготовка в областта на статистиката, за да могат те да станат участващи държави-членки,ПРИЕ НАСТОЯЩИЯ РЕГЛАМЕНТ,Член 1Преходни разпоредбиПреходните разпоредби за прилагане на минималните резерви от страна на ЕЦБ след въвеждането на еурото в Гърция са изложени в приложението към настоящия регламент, което представлява неразделна част от настоящия регламент.При липса на специални разпоредби в настоящия регламент се прилагат разпоредбите на Регламенти (ЕО) № 2818/98 и (EО) № 2819/98.Член 2Влизане в силаНастоящият регламент влиза в сила в деня на публикуването му в Официален вестник на Европейските общности. Разпоредбите, изложени в приложението към настоящия регламент, са в сила само по отношение на първите периоди на поддържане през 2001 г.Съставено във Франкфурт на Майн на 2 ноември 2000 година.За Управителния съвет на ЕЦБПредседателWillem F. Duisenberg[1] ОВ L 318, 27.11.1998 г., стр. 1.[2] ОВ L 318, 27.11.1998 г., стр. 4.[3] ОВ L 318, 27.11.1998 г., стр. 8.[4] ОВ L 356, 30.12.1998 г., стр. 1.[5] ОВ L 229, 9.9.2000 г., стр. 34.[6] ОВ L 356, 30.12.1998 г., стр. 7.[7] Виж бележка под линия 5.--------------------------------------------------20001102ПРИЛОЖЕНИЕПРЕХОДНИ РАЗПОРЕДБИ ПО ОТНОШЕНИЕ НА ИНТЕГРИРАНЕТО НА РАЗПОЛОЖЕНИТЕ В ГЪРЦИЯ ИНСТИТУЦИИ В СИСТЕМАТА НА МИНИМАЛНИ РЕЗЕРВИ НА ЕСЦБ1. Към кредитните институции, разположени в Гърция, и клоновете в Гърция на кредитни институции (наричани по-долу "институции, разположени в Гърция"), се прилагат задължителни минимални резерви от 1 януари 2001 г. За институциите, разположени в Гърция, преходният период на поддържане тече от 1 януари 2001 г. до 23 януари 2001 г. Периодът на поддържане, приложим за институции, разположени в други участващи държави-членки, в съответствие с член 7 от Регламент (ЕО) № 2818/98 на ЕЦБ, остава непроменен независимо от съществуването на преходен период на поддържане за институциите, разположени в Гърция.I. Преходен период на поддържане за институции, разположени в Гърция2. Резервната база на всяка институция, разположена в Гърция, по отношение на преходния период на поддържане, се определя в зависимост от елементите на нейния баланс към 30 ноември 2000 г. Всяка институция отчита резервната си база на Bank of Greece преди началото на този преходен период на поддържане в съответствие с отчетната рамката за паричната и банкова статистика на ЕЦБ, която е дефинирана в Регламент (ЕО) № 2819/98 на ЕЦБ. Институции, разположени в Гърция, които се ползват от дерогацията, предвидена в член 2, параграф 2 от Регламент (ЕО) № 2819/98, изчисляват резервната база за преходния период на поддържане на основата на техния баланс към 30 ноември 2000 г. и отчитат резервната база на Bank of Greece преди началото на преходния период на поддържане.3. По отношение на преходния период на поддържане, индивидуалните задължителни резерви на институциите, разположени в Гърция, се изчисляват и се отчитат от изчисляващата страна преди началото на преходния период на поддържане в съответствие с процедурата, посочена в член 5, параграф 3 от Регламент (ЕО) № 2818/98. Изчислените задължителни резерви се потвърждават най-късно на първия работен ден на НЦБ от преходния период на поддържане в съответствие с процедурата, посочена в член 5, параграф 3 от Регламент (ЕО) № 2818/98.4. По отношение на преходния период на поддържане, за целите на член 5, параграф 4 от Регламент (ЕО) № 2818/98, ревизиращата страна нотифицира другата страна за ревизиите най-късно на 15 януари 2001 г. Ревизиите се потвърждават от нотифицираната страна най-късно на 16 януари 2001 г. Липсата на реакция от нотифицираната страна до края на 16 януари 2001 г. се счита за потвърждение на задължителните резерви на институцията за преходния период на поддържане.II. Преходни разпоредби за институции, разположени в други участващи държави-членки5. Институциите, разположени в други участващи държави-членки, могат да решат да се възползват от възможността да приспаднат от резервната си база, за периодите на поддържане от 24 декември 2000 г. до 23 януари 2001 г. и от 24 януари 2001 г. до 23 февруари 2001 г., пасивите си към институции, разположени в Гърция, които не са посочени като освободени от системата на ЕСЦБ за минимални резерви. Институциите могат да използват списъците, посочени в член 2, параграф 3 от Регламент (ЕО) № 2818/98, когато решават дали пасивите им са към друга институция, към която се прилага изискването за задължителни резерви.6. Институции, разположени в други участващи държави-членки, които желаят да се възползват от възможността да приспаднат задълженията си към институции, разположени в Гърция, представят таблица за месеците ноември и декември 2000 г. в съответствие с бележка под линия 7 от таблица 1 от приложение 1 към Регламент (ЕО) № 2819/98, като за институциите, разположени в Гърция, се счита че вече са част от системата на ЕСЦБ за минимални резерви.Това става без да се засяга задължението на институциите да отчитат статистическа информация за съответните периоди в съответствие с таблица 1 от приложение 1 към Регламент (ЕО) № 2819/98, като институциите, разположени в Гърция, продължават да се считат за банки, разположени в "Останалата част от света".Таблиците се представят в съответствие с нормалните срокове и процедури, установени в Регламент (ЕО) № 2819/98.7. Отчитащата институция, която се ползва от дерогацията, предвидена в член 2, параграф 2 от Регламент (ЕО) № 2819/98, може да реши да представи таблица за месеците ноември и декември 2000 г. в съответствие с бележка под линия 7 от таблица 1 от приложение 1 към Регламент (ЕО) № 2819/98, в която институциите, разположени в Гърция, се считат за част от системата на ЕСЦБ за минимални резерви.В такъв случай данните, отнасящи се за месец ноември 2000 г., се представят на съответната участваща НЦБ най-късно на 23 декември 2000 г. Резервната база на съответната институция за периодите на поддържане, започващи на 24 декември 2000 г. и на 24 януари 2001 г., се изчислява въз основа на данните за ноември 2000 г.Данните за декември 2000 г. се отчитат в съответствие с нормалните срокове и процедури, приложими по отношение на съответните кредитни институции. Резервната база на съответната институция за периодите на поддържане, започващи на 24 февруари, 24 март и 24 април 2001 г., се изчислява въз основа на данните, отнасящи се за декември 2000 г.--------------------------------------------------